મંગળવારે સવારે જ અસંતુષ્ટ કોર્પોરેટરોનો એક સમૂહ કોંગ્રેસી કોર્પોરેટર ગંગાધર શુક્લા, સાથે પાલિકા કચેરીએ પહોંચ્યો હતો. પાલિકા કચેરીએ પહોંચી ત્યાં હાજર પાલિકા પ્રમુખ જગદીશ મોદી, શહેરભાજપ પ્રમુખ મુકેશ કાનગુડે અને ચીફ ઓફિસર કિશોર જોષી સમક્ષ ભારે હોબાળો મચાવ્યો હતો. અસંતુષ્ટ કોર્પોરેટરોનું કહેવું હતું કે 35 વર્ષથી ઉભી લારી એકાએક કેમ ઉઠાવાઇω જો નડતરરૂપ લારી હોવાનાં કારણ હેઠળ 4 લારી 15 મિનીટમાં ઉઠાવાતી હોય તો 4 કલાકમાં શહેરની તમામ લારીઓ ઉંચકી લો!’ શાસકોએ લારી વિરૂદ્ધ ફરિયાદ હોવાની વાત કરી બચાવ કર્યો તો તેની સામે પણ અસંતુષ્ટોએ ખરી ખોટી સંભળાવી હતી. આખરે પાલિકાએ ઉઠાવેલ લારીઓ મંગળવારે જ આપી દીધી હતી અને રેલવે ફાટક પાસે જ જે તે સ્થળે સાંજે ગોઠવાયેલી પણ જોવા મળી હતી.